钦定古今图书集成/明伦汇编/闺媛典/第295卷 > 皇清二十八 > 方正大妻翁氏
## 钦定古今图书集成/明伦汇编/闺媛典/第295卷 > 皇清二十八 > 方正大妻翁氏

按《汝阳县志》：“翁氏，方正大妻，适方六载，正大亡。先是姜应试，寄三十金于正大，贮别笥。及是姜来索，翁号泣怆惶无措，或疑姜诈，又疑氏匿而不出。正大素慷慨，信义自负，是夜氏梦夫白金所在，氏即出还之。方族内无叔伯，外稀亲旧，氏侍孀姑，抚幼子，三世一身。值姑卧病，薪米汤药，脱簪以备。及姑殁，竭力办殡葬” ，哀毁尽礼，纺绩勤俭，以孝友德行训子。卒年七十一，有司旌之。